A ilesia de Matías (en hongaro Mátyás-templom) u oficialment ilesia de Nuestra Sinyora (en hongaro Nagyboldogasszony-templom) ye una ilesia situata en a ciudat de Budapest, Hongría, en o centro d'o districto d'o Castiello de Buda. Seguntes diz a tradición, fue construyita orichinalment en estilo romanico en 1015. L'actual edificio se construyo en estilo gotico tardano d'a segunda metat d'o sieglo XIV y fue esviellata prou en zaguerías d'o sieglo XIX. Yera a segunda ilesia medieval mas gran de Buda y a sietena ilesia mas gran d'o reino medieval d'Hongría.